Lokalplan 1006, Kurt Berg - Endelig 
BESLUTNING 
Line Nilsson, Bettina Paulsen, Øystein Frederiksen, Marcus Jeppesen, Kristian Simonsen og Nicklas Jeppesen 
Annemette Andreasen kunne tiltræde indstillingen med bemærkning om, at der skal ske en detailprojektering, hvor 
naboernes input til trafikafviklingen vil indgå. Desuden anbefales det, at forvaltningen løbende følger 
udviklingen i trafiksituationen.  
 
Boris Bertelsen tog forbehold med henblik på en nærmere drøftelse i byrådsgruppen.  
Endelig vedtagelse af forslag til Lokalplan nr.1006, Område til offentlige formål, skole- og institutionsformål, ved 
[adresse], [adresse], forslag til Tillæg nr. 52 til Kommuneplan 2013 og forslag til miljørapport. 
RESUMÉ 
Lokalplanen er udarbejdet på baggrund af en politisk beslutning om at udvide det eksisterende dagtilbud på 
[adresse], fra en integreret institution til et samlet børnetilbud både for de 0 - 6 årige og for 
indskolingen. Samt en byrådsvedtaget anlægsbevilling til [adresse] og [adresse].    
 
Formålet med lokalplanen er at give mulighed for, at der kan opføres et nyt daginstitutions- og 
indskolingsbyggeri med tilhørende udearealer på området umiddelbart syd for Langenæsstiens Dagtilbud.    
 
Lokalplanen skal sikre, at byggeriet opføres med afsæt i samme bebyggelsesprincip og arkitektur som 
Langenæsstiens Dagtilbuds eksisterende bygninger, og at byggeriet indpasses nænsomt og naturligt i 
parkområdet.    
 
Lokalplanområdet har et areal på ca. 11.800 m2 og er offentligt ejet. Grunden, som byggeriet placeres på, 
tilhører Teknik og Miljø. Grunden vil i henhold til aftale blive overført til Børn og Unge.    
 
Den nye bebyggelse vil få et etageareal på maksimalt 2.600 m2   I forslag til Tillæg nr. 52 til Kommuneplan 
2013 ændres afgrænsningen på rammeområderne 12.01.03 OF og 12.01.20 RE. Rammeområde 12.01.03 
OF udvides, og rammeområde 12.01.20 RE reduceres tilsvarende.    
 
På baggrund af screening af forslag til lokalplan og kommuneplantillæg er der truffet afgørelse om, at planerne 
er omfattet af krav om miljøvurdering på grund af byggeriets inddragelse af parkareal af høj rekreativ værdi 
samt fjernelse af bevaringsværdige træer.    
 
Forslag til lokalplan nr. 1006, forslag til kommuneplantillæg nr. 52 og forslag til miljørapport har været fremlagt 
offentligt fra den 24. juni til den 26. august 2015. Der er modtaget 17 indsigelser/bemærkninger, hvoraf der er 
to underskriftsindsamlinger på hhv. 14 og 108 underskrifter. Følgegruppen, Maria Lassen afd. 
10 og 51 har i alt indsendt 7 breve med bemærkninger, disse betragtes som en samlet indsigelse. 
Bemærkningerne er vedlagt indstillingen som bilag 2 og nummereret 1-17.    
 
Emnerne er bl.a. de trafikale forhold, herunder bl.a. trafikafvikling i [adresse], utilstrækkelige 
parkeringsforhold, omdannelse af [adresse] til vej, gennemkørende trafik på [adresse]. Derudover er 
der emner som indgrebet i parken, behovet for skolen, placering af multibanen, miljørapporten, 
høringsperioden og andre forhold, der ligger uden for, hvad lokalplanen kan regulere.   
INDSTILLING 
At 1) forslag til Lokalplan nr. 1006, Område til offentlige formål, skole- og institutionsformål, ved 
[adresse], [adresse] vedtages endeligt med de ændringer, der fremgår af indstillingens afsnit 5.4,    
 
At 2) Tillæg nr. 52 til Kommuneplan 2013 vedtages endeligt,    
 
At 3) den sammenfattende redegørelse om miljøvurdering af Lokalplan nr. 1006 og tillæg nr. 52 til 
Kommuneplan 2013, som fremgår i sin helhed af bilag 4, godkendes og indgår som en del af lokalplanens 
redegørelse i stedet for det ikke-tekniske resumé, og    
 
At 4) indsigelser og bemærkninger fremkommet under den offentlige fremlæggelse besvares som angivet i 
bilag 3.  
Sagens forløb 
05-11-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
Helle Østergaard 
Fremsendes til [adresse] med bemærkning, at Magistraten i mødet den 9. november 2015 anbefaler, at byrådet 
tiltræder Magistratsafdelingen for Teknik og Miljøs indstilling af 4. november 2015.  
 
Supplerende tegninger fremsendes til byrådsbehandling fra Magistratsafdelingen for Børn og Unge.  
 
 
Borgmester Sam Mathiasen var forhindret i at deltage i sagens behandling. 
18-11-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 18. november 2015 
23-11-2015 Teknisk Udvalg 
Line Nilsson, Bettina Paulsen, Øystein Frederiksen, Marcus Jeppesen, Kristian Simonsen og Lucas Bech 
kunne tiltræde indstillingen med bemærkning om, at der skal ske en detailprojektering, hvor naboernes input til 
trafikafviklingen vil indgå. Desuden anbefales det, at forvaltningen løbende følger udviklingen i trafiksituationen.  
 
Boris Bertelsen tog forbehold med henblik på en nærmere drøftelse i byrådsgruppen. 
02-12-2015 Aarhus Byråd 
Beslutning ikke frigivet 
